b'\n_START_ARTICLE_\n\xc3\x85ke Forsell\n_START_PARAGRAPH_\n\xc3\x85ke Erik Rafael Forsell (25. toukokuuta 1932 Helsinki \xe2\x80\x93 1. joulukuuta 2015 Kauniainen) oli suomalainen muusikko ja myyntijohtaja._NEWLINE_Forsell opiskeli Svenska handelsh\xc3\xb6gskolanissa ja Helsingin yliopiston historiallis-kielitieteellisess\xc3\xa4 tiedekunnassa. H\xc3\xa4n teki el\xc3\xa4m\xc3\xa4nty\xc3\xb6ns\xc3\xa4 3M-yhti\xc3\xb6ss\xc3\xa4._NEWLINE_Vuonna 1942 Forsell aloitti viulunsoiton opinnot Sibelius-Akatemiassa, mutta vaihtoi 1940-luvun lopulla instrumenttinsa klarinettiin sek\xc3\xa4 saksofoniin. H\xc3\xa4n soitti ammattimaisesti muiden muassa Ossi Runteen, Erik Lindstr\xc3\xb6min ja Herbert Katzin orkestereissa. El\xc3\xa4kkeelle j\xc3\xa4\xc3\xa4ty\xc3\xa4\xc3\xa4n h\xc3\xa4n soitti my\xc3\xb6s Jazz Society Big Bandissa, Raimo Virtasen orkesterissa ja Happy Swing Bandissa. H\xc3\xa4n kuului my\xc3\xb6s maineikkaaseen Kaffilajengi-yhtyeeseen.'